Pa-Modou Kah

Pa-Modou Kah (født 30. juli 1980 i Banjul) er en norsk fotballtrener og tidligere fotballspiller som er assistenttrener for Charlotte FC som spiller i Major League Soccer. 

I sin aktive karriere spilte han for Vålerenga, AIK, Roda JC, Al-Khor SC, Qatar SC, Al Wehda, Portland Timbers og Vancouver Whitecaps FC.

Kah er av gambisk opphav. Han har spilt ti landskamper og skåret ett mål for det norske landslaget.

Spillerkarriere

Vålerenga 
Pa-Modou Kah kom til Vålerenga som 18-åring i 1998. Han etablerte seg etter hvert som en A-lagsspiller og fikk også sin landslagsdebut i 2001. I 2002 var han med å vinne cupgull med klubben. Kah fikk kallenavnet «Kongen av Tøyen» og ble en favoritt blant supporterne.

AIK 
Etter fem år i Vålerenga ble Kah solgt til den svenske toppserieklubben AIK. Han forventet å komme til en svensk toppklubb som skulle kjempe om gull i ligaen, men hans opphold i Sverige skulle vise seg å bli langt tøffere. AIK rykket ned fra Allsvenskan og Kah bestemte seg for å ikke bli med ned i Superettan.

Roda JC 
Etter nedrykket med AIK ble Pa-Modou Kah solgt til den nederlandske toppserie-klubben Roda JC. Her etablerte han seg som fast midtstopper på A-laget og fikk totalt 189 kamper.

Al Kohr, Qatar SC og Al-Wehda 
Etter mange år i Nederland gikk Kah til den qatarske klubben Al Khor i 2011. I 2012 ble han utlånt til Qatar SC, før han gikk til Al-Wehda i Saudi-Arabia i 2013.

Portland Timbers og Vancouver Whitecaps 
I mai 2013 signerte Kah for Portland Timbers i MLS. I januar 2015 gikk han til Vancouver Whitecaps.

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Skeid Fotball
Fotballspillere for Vålerenga Fotball
Fotballspillere for AIK
Fotballspillere for Roda JC
Fotballspillere for Qatar SC
Fotballspillere for Portland Timbers
Norske fotballspillere i Sverige
Norske fotballspillere i Nederland
Norske fotballspillere i Qatar
Norske fotballspillere i USA
Nordmenn av gambisk opphav
Fødsler i 1980
Personer fra Banjul